  Майя Бывальцева Удмутиын «Демография» йӧскалык ӵектослэн «Спорт – норма жизни» федерал ӵектосэз улсын школакуспо стадионъёс пуктыны кутскизы. Со сярысь элькунысь дышетонъя но тодосъя министерстволэн пресс-службаез ивортэ. Лэсьтӥськисьёс Ижкарысь Леваневский нимо ульчаысь 17 номеро школаын ужаны кутскизы. Ӵектосъя отын мини-футбол шудон бусы, резинаен шобыртэм бызьылон сюресъёс, спортысь шудон амалъёслы площадкаос, кузьдалае тэтчан интыос кылдозы. Огъетэз туэ куарусёнозь вуттыны кулэ. Озьы ик матысь дыре Ижкарысь Вормонлы 30 ар ульчаысь 35 номеро школа вӧзын стадион лэсьтыны кутскозы. Со сяна, таяз арын Гракысь А. В. Марченко нимо школа вӧзын выль стадион кылдоз. Куинь стадионъёсты лэсьтыны 57 миллион 700 сюрс манет висъязы Тодэ вайытом, Удмуртиысь куинь ёросъёсысь школаос нылпи хоккеез азинтыны грантъёс басьтозы. Тегъёс: Спорт Ижкар Удмуртия школаос лэсьтськон Грак 100ар  